**IZRAKSTS**

**Valsts akciju sabiedrības "Privatizācijas aģentūra"**

**iepirkuma komisijas sēdes protokols**

|  |  |  |
| --- | --- | --- |
| **2017.gada 13.septembrī** | | **Nr.58** |
| Sēdi vada iepirkuma komisijas priekšsēdētājs: | Ģ.Freibergs | |
| Sēdē piedalās iepirkuma komisijas locekļi: | V.Ozoliņš, K.Timpars | |
| Iepirkuma komisijas sēdi protokolē: | E.Jonāse | |
|  |  | |

Sēde notiek Rīgā, K.Valdemāra ielā 31.

Sēde ir atklāta.

Sēde sākas plkst. 15.00.

**Iepirkuma komisijas sēdes organizatoriskie jautājumi:**

Iepirkuma komisijas sēdes vadītājs konstatē, ka sēdē piedalās trīs komisijas locekļi, un iepirkuma komisija šajā sēdē ir lemttiesīga.

Iepirkuma komisija nolemj apstiprināt šādu darba kārtību:

[..]

4. Par iepirkumam “VAS "Privatizācijas aģentūra" ēku un teritorijas K.Valdemāra ielā 31, Rīgā, apsardze” (PA/2017/74) iesniegto piedāvājumu vērtēšanu un iepirkuma rezultāta apstiprināšanu.

Ziņo: Ģ.Freibergs

Par: Ģ.Freibergs, V.Ozoliņš, K.Timpars

Pret: nav

Lēmums pieņemts vienbalsīgi.

[..]

4. Par iepirkumam “VAS "Privatizācijas aģentūra" ēku un teritorijas K.Valdemāra ielā 31, Rīgā, apsardze” (PA/2017/74) iesniegto piedāvājumu un papildus informācijas vērtēšanu.

Ziņo: I.Purmale

**NOLĒMA:**

4.1. Pieņemt zināšanai 2017.gada 8.septembrī pretendenta SIA RK “NIVIOS-LTD” papildus sniegto informāciju par Konkurences likuma 11.panta pirmās daļas pārkāpumiem:

[..]

4.4. Pieņemt zināšanai, ka saskaņā ar Konkurences likuma 27.1 pantu Konkurences padomes lēmums stājas spēkā ar tā paziņošanas brīdi un lēmuma pārsūdzēšana neaptur tā izpildi, izņemot lēmuma darbību daļā par soda uzlikšanu. Līdz ar to, kamēr SIA RK “NIVIOS-LTD” lietā nestāsies spēkā spriedums, kas to attaisno, SIA RK “NIVIOS-LTD” ir pārkāpējs atbilstoši Konkurences likuma 11.panta pirmajai daļai.

[..]

4.7. Izslēgt pretendentu SIA RK “NIVIOS-LTD” no dalības iepirkumā “VAS "Privatizācijas aģentūra" ēku un teritorijas K.Valdemāra ielā 31, Rīgā, apsardze” (PA/2017/74) atbilstoši Publisko iepirkumu likuma 42.panta pirmās daļas 6.punktā minētajam izslēgšanas gadījumam.

4.8. Vērtēt SIA “QUANTRUM”, SIA “Screen Group” un SIA “G4S Latvia” piedāvājumus, izvēloties saimnieciski izdevīgāko piedāvājumu atbilstoši iepirkuma “VAS "Privatizācijas aģentūra" ēku un teritorijas K.Valdemāra ielā 31, Rīgā, apsardze” (PA/2017/74) nolikumā noteiktajiem vērtēšanas kritērijiem.

4.9. Pieņemt zināšanai komisijas locekļu individuālos vērtējumus par saimnieciski izdevīgāko piedāvājumu (punktu skaits aprēķināts kā visu komisijas locekļu piešķirto punktu summas dalījums ar komisijas locekļu skaitu):

|  |  |  |  |  |  |
| --- | --- | --- | --- | --- | --- |
| Nr. | Vērtēšanas kritērijs | MAX  punktu skaits | SIA “QUANTRUM” | SIA “Screen Group” | AS “G4S Latvia” |
| 1. | Kopējā līgumcena 3 (trīs) gadiem | 70 | 66.77 | 70 | 59.35 |
| 2. | Kapacitāte - apsargājamo objektu skaits | 20 | 10 | 0 | 5 |
| 3. | Pakalpojuma sniegšanas kvalitāte – atsauksmes un rekomendācijas | 10 | 5 | 10 | 5 |
|  | KOPĀ: | 100 | 81.77 | 80 | 69.35 |

4.10. Pieņemt zināšanai, ka SIA “QUANTRUM”, nodokļu maksātāja reģistrācijas numurs 40103423984, saskaņā ar Valsts ieņēmumu dienesta izziņu uz 2017.gada 30.augustu nav Valsts ieņēmumu dienesta administrēto nodokļu (nodevu) parāda, kas kopsummā pārsniedz 150 euro, un saskaņā ar 2017.gada 30.augusta izziņu no Lursoft datu bāzes nav pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts, saskaņā ar 2017.gada 30.augusta izziņu no Sodu reģistra datu bāzes pretendentam un tā valdes loceklim Andrejam Kosorotovam nav tādu tiesību aktu (tai skaitā profesionālās darbības) pārkāpumu (vai ir konkurences tiesību pārkāpuma gadījums, bet kurā par sadarbību iecietības programmas ietvaros persona ir atbrīvota no naudas soda vai naudas sods samazināts), par kuriem kandidāts vai pretendents izslēdzams no dalības iepirkuma procedūrā, vai kompetentās institūcijas lēmums, prokurora priekšraksts par sodu vai tiesas spriedums par tiesību aktu pārkāpumiem, par kuriem kandidāts vai pretendents izslēdzams no dalības iepirkuma procedūrā, nav stājies spēkā un nav kļuvis neapstrīdams un nepārsūdzams vai par kuriem nav iestājies iepirkumus regulējošos tiesību aktos paredzētais noilgums.

4.11. Par iepirkuma “VAS "Privatizācijas aģentūra" ēku un teritorijas K.Valdemāra ielā 31, Rīgā, apsardze” (PA/2017/74) uzvarētāju atzīt un iepirkuma līgumu ar kopējo paredzamo līgumcenu trīs gadiem 136 780.80 EUR bez pievienotās vērtības nodokļa noslēgt ar SIA “QUANTRUM”.

Par: Ģ.Freibergs, V.Ozoliņš, K.Timpars

Pret: nav

Lēmums pieņemts vienbalsīgi.

|  |  |  |
| --- | --- | --- |
| Sēde beidzas plkst. 15.30.  Iepirkuma komisijas priekšsēdētājs:  Iepirkuma komisijas locekļi: |  | Ģ.Freibergs  V.Ozoliņš  K.Timpars |
| Iepirkuma komisijas sekretāre: |  | E.Jonāse |

IZRAKSTS PAREIZS

Iepirkumu komisijas sekretāre

Rīgā, 2017.gada 28.septembrī E.Jonāse